La Volta a Peu es posa en marxa este dissabte al Port de Sagunt
05 d’agost 2019

El dissabte 10 d'agost a la vesprada començarà la 52a Volta a Peu al Port de Sagunt, organitzada pel Club Esportiu Camp de Morvedre i que compta amb la subvenció de la delegació d'Esports de l'Ajuntament de Sagunt. Esta prova comptarà amb diverses categories, des de recorreguts per als més xicotets, fins als 7’250 quilòmetres de la prova absoluta per als adults.

  

El delegat d'Esports, Javier Raro, fa una crida a la participació en una competició tan arrelada com és la Volta a Peu que ja té 52 anys.

  

Esta activitat de les Festes Patronals del Port de Sagunt tindrà la plaça de la Concòrdia com a línia d'eixida i meta, començant les proves infantils a partir de les 18 hores i la prova absoluta a partir de les 19.30 hores.

  

Les inscripcions per a les categories infantils seran gratuïtes i es faran en la línia de meta, a més, no hi haurà límit d'inscripcions. En canvi, per a la prova absoluta serà necessari realitzar la inscripció per internet en www.sportmaniacs.com abans del dimecres 7 d'agost a les 23.59 hores i costarà 5 euros.

  

Una altra activitat esportiva de les Festes Patronals del Port de Sagunt és la travessia nadant al Port Marítim que se celebrarà el 15 agost i les inscripcions de la qual estaran obertes fins al 13 d'agost en la pàgina web de Sport Maniacs.​

  

![](/media/yvfjd5qf/33_c_volta-a-peu.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-volta-a-peu-es-posa-en-marxa-este-dissabte-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-volta-a-peu-es-posa-en-marxa-este-dissabte-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-volta-a-peu-es-posa-en-marxa-este-dissabte-al-port-de-sagunt/ "Linked In")
*   [](mailto:?body=https://aytosagunto.es/va/actualitat/la-volta-a-peu-es-posa-en-marxa-este-dissabte-al-port-de-sagunt/)